# Clémence Poésy

Clémence Poésy (L'Haÿ-les-Roses, 3 d'octubre de 1982) és una actriu i model francesa. Coneguda per interpretar a Fleur Delacour en la sèrie de Harry Potter, Chloe a Amagats a Bruges i la detectiu Elise Wassermann a la sèrie de televisió anglofrancesa The Tunnel, adaptació de la sèrie original escandinava Bron/Broen.

## Biografia

Nascuda el 1982 de mare professora de francès i pare actor i director de teatre, Clémence Poésy que adoptà com a cognom artístic el de la seva mare, va fer els seus primers passos a l'escenari als 14 anys. Va estudiar art dramàtic al CNSAD (Conservatori Nacional Superior d'Art Dramàtic de París), L'Atelier Internacional de Teatre, i la Universitat de Nanterre. Es va donar a conèixer al gran públic el 2005 interpretant el paper de Fleur Delacour a Harry Potter i el calze de foc. El 2008 Clémence apareix en la pel·lícula nominada a l'Oscar Amagats a Bruges (In Bruges) amb Colin Farrell i Ralph Fiennes. Va rodar dues pel·lícules més amb el seu personatge de Fleur Delacour, la dona d'en Bill Weasley a Harry Potter i les relíquies de la mort - part 1 (2010) i Harry Potter i les relíquies de la Mort - Part 2 (2011).
El 2010 interpretà el paper de Bérengère en la comèdia romàntica El pastís de noces, basada en el best-seller de Blandine Le Callet, dirigida per Denys Granier-Deferre. El mateix any va rodar la pel·lícula de Danny Boyle 127 Hours, basada en la història real de l'escalador Aron Ralston i també va participar en la sèrie estatunidenca Gossip Girl en la temporada ambientada a Europa, encarnant el personatge d'Eva Coupeau, salvadora d'en Chuck (Ed Westwick). Ha actuat al costat de Michael Caine a la comèdia dramàtica Mr. Morgan's Last Love (2013), ambientada a París i dirigida per la directora alemanya Sandra Netelbeck. Ha coprotagonitzat amb Stephen Dillane les dues temporades de la sèrie de televisió francobritànica The Tunnel (2013-2016), coproduïda pel canal francès Canal+ i el britànic Sky Atlantic. Aquest thriller està ambientat en el túnel que uneix França amb el Regne Unit. Els actors alternen l'anglès i el francès, posnt de manifest les diferències culturals entre les dues bandes del Canal, de forma similar a com ho feia la versió original escandinava que es desenvolupava al pont de l'Øresund que uneix les ciutats de Copenhagen a Dinamarca i Malmö a Suècia. Ha estat protagonista de campanyes publicitàries de marques com G-Star-Raw, perfum Chloé i de la marca de roba internacional Gap.

## Filmografia
### Pel·lícules

| Any | Títol | Paper | Notes |
| 2001 | Petite Soeur | Anna | Curt |
| 2002 | Olgas Sommer | Olga | |
| 2003 | Bienvenue chez les Rozes | Magali | |
| 2005 | Harry Potter i el calze de foc (Harry Potter and the Goblet of Fire) | Fleur Delacour | |
| 2006 | Le Grand Meaulnes | Yvonne de Galais | |
| 2007 | Sans moi | Lise | |
| 2007 | Le Dernier Gang | Julie | |
| 2008 | Blanche | Chloé | Curt |
| 2008 | Amagats a Bruges (In Bruges) | Chloe | |
| 2008 | La Troisième Partie du monde | Emma | |
| 2009 | Heartless | Tia | |
| 2010 | Le Mystère | Valentine | |
| 2010 | El pastís de noces (Pièce montée) | Bérengère | |
| 2010 | Lullaby for Pi | Pi | |
| 2010 | Harry Potter i les relíquies de la Mort (Part 1) (Harry Potter and the Deathly Hallows - Part 1) | Fleur Delacour | |
| 2010 | 127 hores (127 Hours) | Rana | |
| 2011 | Harry Potter i les relíquies de la Mort (Part 2) (Harry Potter and the Deathly Hallows - Part 2) | Fleur Delacour | |
| 2011 | Jeanne Captive | Joana d'Arc | |
| 2012 | The Capsule | | Curt |
| 2012 | Hopper Stories | | Curt |
| 2013 | Mr. Morgan's Last Love | Pauline Laubie | |
| 2013 | Karaoke! | | Curt |
| 2014 | Métamorphose | | Curt |
| 2015 | Le Grand Jeu | Laura Haydon | |
| 2015 | The Ones Below | Kate | |
| 2016 | Demà comença tot (Demain tout commence) | Kristin | |
| 2016 | 7 minuti | Hira | |
| 2017 | Final Portrait: L'art de l'amistat (Final Portrait) | Caroline | |

### Sèrie de televisió

| Any | Títol | Paper | Notes |
| 1999 | Un homme en colère | Hélène | Sèrie de televisió (2 Episodis) |
| 2000 | Les Monos | Julia | Sèrie de televisió (1 Episodi) |
| 2001 | Tania Boréalis ou L'étoile d'un été | Maguy | Telefilm |
| 2003 | Carnets d'ados - La vie quand même | Jessica | Telefilm |
| 2004 | Gunpowder, Treason & Plot | Mary, reina dels escocesos | Telefilm |
| 2005 | Revelations | Exquisite Corpse | Minisèrie de televisió |
| 2006 | Les Amants du Flore | Lumi | Telefilm |
| 2007 | War and Peace | Natasha Rostova | Minisèrie de televisió |
| 2010 | Gossip Girl | Eva Coupeau | Sèrie de televisió (4 Episodis Temporada 4) |
| 2012 | Birdsong | Isabelle Azaire | Minisèrie de televisió |
| 2012 | Richard II | Isabel de Valois/Anna de Bohèmia | Telefilm |
| 2013–2017 | The Tunnel | Elise Wassermann | Sèrie de televisió (18 Episodis) |
| 2023–present | The Walking Dead: Daryl Dixon | Isabelle | |

## Referències

* ↑ Hoggard, Liz. «Clémence Poésy: 'Making someone English laugh is one of the things I treasure most'» (en anglès). The Guardian, 06-10-2013. [Consulta: 25 juny 2016].
* 1 2 Roca, Mireya. «Clémence Poésy és el nou reclam de la indústria publicitària». El periódico, 20-11-2010. [Consulta: 25 juny 2016].
* ↑ «Tunnel saison 2: entretien avec Clémence Poésy» (en francès). Le Figaro, 21-03-2016. [Consulta: 25 juny 2016].
* 1 2 Dehn, Georgia. «The Tunnel's Clemence Poesy: 'I had no idea how much Harry Potter would change things» (en anglès). The Telegraph, 02-04-2016. [Consulta: 26 juny 2016].
* ↑ Day, Elisabeth. «Clémence Poésy interview: Casting a spell» (en anglès). The Guardian, 19-12-2010. [Consulta: 26 juny 2016].
* ↑ «Fleur Delacour» (en anglès). [Consulta: 25 juny 2016].
* ↑ Gilbert, Gerard. «Clémence Poésy - Our new favourite mademoiselle» (en anglès). Independent Digital News & Media, 23-03-2012.
* ↑ van Hoeij, Boyd. «Mr. Morgan's Last Love: Locarno Review» (en anglès). The Hollywood Reporter, 15-08-2013. [Consulta: 26 juny 2016].
* 1 2 Plunkett, John. «Sky Atlantic to screen adaptation of Scandinavian hit The Bridge» (en anglès). The Guardian, 17-09-2013. [Consulta: 26 juny 2016].
* ↑ Trochu, Eugénie. «Clémence Poésy, nouvelle égérie G-Star RAW» (en francès). Vogue, 07-12-2011. [Consulta: 25 juny 2016].
* ↑ Young, Katy. «Clémence Poésy stars in Chloé's Love Story perfume ads» (en anglès). Telegraph, 12-01-2015.
* ↑ «Harry Potter i el calze de foc». ésAdir, portal lingüístic de la CCMA.
* ↑ «Amagats a Bruges». ésAdir, portal lingüístic de la CCMA.
* ↑ «El pastís de noces». ésAdir, portal lingüistic de la CCMA.
* ↑ «Harry Potter i les relíquies de la mort (part 1)». ésAdir, portal lingüístic de la CCMA.
* ↑ «Harry Potter i les relíquies de la mort (part 2)». ésAdir, portal lingüístic de la CCMA.
* ↑ «Demà comença tot». ésAdir, portal lingüístic de la CCMA.